open-index/open-wikipedia-markdown huggingface dataset:
Tuning Nunatak

**Tuning Nunatak** er ein liten, berr nunatak 1 nautisk mil (1,9&nbsp;km) nord for Darling Ridge i Ohio Range. Han vart kartlagd av gruppa frå US Antarctic Research Program (USARP) som kryssa Horlick Mountains i desember 1958. Han vart namngjeven av Advisory Committee on Antarctic Names (US-ACAN) etter Preston O. Tuning, ein meteorolog ved Byrd-stasjonen i 1960.

## Kjelder
Vivian Nunatak

**Vivian Nunatak** er ein nunatak som markerer sørvestenden av Mackay Mountains i Marie Byrd Land. Han vart kartlagd av U.S. Antarctic Service (USAS) (1939–41) og av US Geological Survey (USGS) frå landmålingar og flyfoto tekne av U.S. Navy (1959–65). Han vart namngjeven av Advisory Committee on Antarctic Names (US-ACAN) etter løytnant John F. Vivian i U.S. Navy Reserve, andrepilot på LC-130F Hercules-flyet under Operasjon Deep Freeze 1968.

## Kjelder
Vulcan Nunatak

**Vulcan Nunatak** er ein nunatak, kraftig nedskurt av isen og restane av ei stor vulkankjegle av ein utdøydd vulkan, 2 nautiske mil (3,7&nbsp;km) søraust for Mount Richardson i Fosdick Mountains i Ford Ranges i Marie Byrd Land. Han vart oppdaga 28. november 1934, av Paul Siple og Stevenson Corey på Byrd-ekspedisjonen i 1933–35, som undersøkte fjellet og kalla «The Volcano». Ein variant av det originale namnet er godkjend av Advisory Committee on Antarctic Names (US-ACAN).

## Kjelder
Weikman Nunataks

**Weikman Nunataks** er to nunatakar ved isskiljet mellom den øvre delen av Balchenbreen og Crevasse Valley-breen i Ford Ranges i Marie Byrd Land. Nunatakane ligg 2&nbsp;nautiske mil (3,7&nbsp;km) aust for Mount Perkins. Dei vart først kartlagde av U.S. Antarctic Service (USAS), 1939-41 og namngjevne av Advisory Committee on Antarctic Names (US-ACAN) etter Edward R. Weikman Jr. i U.S. Navy, som var byggmekanikar ved Byrd-stasjonen i 1967.

## Kjelder
Widich Nunatak

**Widich Nunatak** er ein nunatak som ligg 6&nbsp;km aust for Spencer Nunatak mellom Wisconsin Range og Long Hills i Horlick Mountains. Han vart kartlagd av United States Geological Survey (USGS) frå landmålignar og flyfoto tekne av U.S. Navy i 1959-60. Han fekk namn av Advisory Committee on Antarctic Names (US-ACAN) etter George Widich, ein ingeniør ved  Byrd Station vinteren 1960.

## Kjelder
Wiener Peaks

**Wiener Peaks** er ei gruppe nunatakar, 5&nbsp;nautiske mil (9&nbsp;km) nordaust for Mount Passel i Ford Ranges i Marie Byrd Land. Han vart oppdaga på flyturar over området av U.S. Antarctic Service (USAS) (1939–41) og kalla opp etter Murray A. Wiener, ein polarlysobservatør ved West Base i løpet av denne ekspedisjonen.

## Kjelder
Wilkins Nunatak

**Wilkins Nunatak** er den nordaustlegaste av tre nunatakar. Dei ligg 6&nbsp;nautiske mil (11&nbsp;km) sørvest for Ickes Mountains på kysten av Marie Byrd Land. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1959-65. Han vart namngjeven av Advisory Committee on Antarctic Names (US-ACAN) etter Melvin L. Wilkins i US Navy, som var kvartermeister ombord på USS «Glacier» under utforskinga av denne kysten, 1961-62.

## Kjelder
Alexander Cone

**Alexander Cone** er ein 1978&nbsp;moh kjegleforma nunatak i All-Blacks Nunataks, vest for Churchill Mountains i Antarktis. Han vart namngjeven etter John Alexander, som var involvert i operasjonane ved Cape Hallett, Scott-basen og Cape Roberts Project i mange år, frå 1984 og frametter.

## Kjelder

**Denne artikkelen bygger på «[[:en:Alexander Cone|Alexander Cone]]» frå ,  den 27. juni 2013.* 
*** oppgav desse kjeldene: 
* *
Arkhangelskiy Nunataks

**Arkhangel'skiy Nunataks** er ei gruppe spreidde nunatakar kring 5&nbsp;nautiske mil vest for den sentrale delen av Lazarev Mountains. Dei vart fotograferte av U.S. Navy Operasjon Highjump i 1946–47, Den sovjetiske antarktisekspedisjonen i 1958, og Australian National Antarctic Research Expedition i 1959. Den største av dei vart namngjeven av den sovjetiske ekspedisjonen etter den sovjetiske geologen Andrej Arkhangelskij og dette namnet vart seinare tilrådd for heile gruppa av Australian Antarctic Names and Medals Committee.

## Kjelder
All-Blacks Nunataks

**All-Blacks Nunataks** er ei gruppe kjenneleg nunatakar som ligg halvvegs mellom Wallabies Nunataks og Wilhoite Nunataks søraust i Byrd Neve. Han vart namngjeven av geolog-gruppa frå New Zealand (1960–61) etter det kjende det newzealandske landslaget i rugby.

## Kjelder

**Denne artikkelen bygger på «[[:en:All-Blacks Nunataks|All-Blacks Nunataks]]» frå ,  den 27. juni 2013.* 
*** oppgav desse kjeldene: 
* *
Arrowhead Nunatak

**Arrowhead Nunatak** er ein lang, smal nunatak 7&nbsp;nautiske mil søraust for Sullivan Nunatak nær toppen av Nimrodbreen. Han vart kartlagd og fekk dette namnet av den nordlege geolog-gruppa frå New Zealand (1960–61) fordi han i planet likna ein pilspiss (*arrowhead* på engelsk).

## Kjelder
Cor Lemaire

**Cornelis Johannes Lemaire** (), kjend som **Cor Lemaire**, var ein nederlandsk pianist, dirigent og komponist. Han er best kjend for sitt samarbeid med Wim Kan og Annie M.G. Schmidt.

Lemaire kom frå ein kunstnarisk familie. Foreldra hans var Jan Lemaire sr. og Anna Anken, og bror hans var skodespelaren Jan Lemaire jr..

## Eurovision
### Nationaal Songfestival 1956
Lemaire deltok som låtskrivar i Nationaal Songfestival 1956, den nederlandske uttakinga til Eurovision Song Contest 1956, med to bidrag; «De vogels van Holland» og «De telefoon», båe framført av Jetty Paerl. «De vogels van Holland» enda på andreplass med 1530 poeng, men sidan kvart land deltok med to bidrag kvar fekk båe vinnaren og andreplassen representere Nederland. «De telefoon» enda på sjetteplass med 438 poeng.

### Eurovision Song Contest 1956
Nederland deltok i Eurovision Song Contest 1956 i Ligano i Sveits med «Voorgoed» og «De vogels von Holland», der Lemaire hadde skrive sistnemnde. Kvart land deltok med to bidrag kvar, og det er ikkje kjend kva for poengsum eller plassering dei fekk. Av di røystgjevinga aldri vart offentleggjort kunngjorde ganske enkelt ein talsperson at Sveits hadde vunne.

## Kjelder
Aravallifjella

**Aravali-** eller **Aravallifjella** er ei fjellkjede i Nordvest-India og Aust-Pakistan.

Aravallifjella er restane av ei urgammal rekkje foldefjell som er slitne ned gjennom erosjon. 
Kjeda er rundt 800&nbsp;km lang og går i nordaustleg retning gjennom Gujarat, Rajasthan, Haryana og Delhi i India  og Sindh og Panjab i Pakistan.

Namnet «Aravalli» tyder 'rekkje av toppar'. Eit anna lokalt namn på fjella er Mewat.


Aravali range inside Ranthambhore, Rajasthan.jpg|Aravallifjella i Ranthambhore nasjonalpark i Rajasthan.
Ranthambore National Park.JPG|Ranthambhore nasjonalpark i Rajasthan.
Arbuda Mountains.JPG|Utsyn frå Guru Shikhar, det høgaste punktet i Aravallifjella.
Aravalli Hills.jpg|Aravalli-fjell.


## Kjelder

**Denne artikkelen bygger på «[[:en:Aravalli Range|Aravalli Range]]» frå ,  den 27. juni 2013.* 
*** oppgav desse kjeldene:*


## Bakgrunnsstoff
* Aravalli Range Homepage India Environment Portal.
* http://www.savearavali.com 
* http://www.rajirrigation.gov.in/1rainfall.htm
Utrøst

**Utrøst** er eit soge- og huldreland kjent frå nordnorsk folketru og som det vart sagt låg ut i havet vest for Røst. Den kanskje mest kjente forteljinga om Utrøst er «Skarvene fra Utrøst» nedskriven av Asbjørnsen og Moe og tatt med i Norske Folkeeventyr. Utrøst skulle vere eit rikt land der høvdingen hadde tre søner som kunne skape seg om til skarvar og redde rettskafne fiskarar i havsnaud. Asbjørnsen og Moe fortel:

: «Gudskjelov, nå er jeg berga; dette er Utrøst,» sa Isak ved seg selv. Rett for ham lå en byggaker med aks så store og fulle at han aldri hadde sett maken, og gjennom den byggakeren gikk der en smal sti opp til en grønn, torvsatt jordgamme, som lå ovenfor akeren, og på toppen av gammen beitet en hvit geit med forgylte horn, og yver hadde den så stort som på den største ku, utenfor satt en liten blåkledd mann på en krakk og smattet på en snadde; han hadde et skjegg så stort og langt at det nådde langt ned på brystet.

Det finst slike soger om land som har sokke i havet i mange ulike kulturar. Den aller mest kjente er nok soga om Atlantis.

## Kjelder
Jon Raude

**Jon Raude** var erkebiskop i Nidaros frå 1267 til 1282. Han låg i strid med kong Magnus Lagabøter om kva som skulle ligge under verdsleg rett og kva som skulle ligge under kristenretten. 

I 1273 var det inngått ei sættargjerd eller avtale mellom kongen og biskopen. Denne gav kyrkja større innverknad på kongevalet, spesielt om det ikkje fanst ein rettmessig arving. I så fall skulle erkebiskopen avgje den første og viktigaste stemmen. I 1274 godtok paven denne avtalen dersom det vart lagt til tre nye paragrafar.Den endelege avtalen vart vedtatt i Tønsberg i 1277.

Usemja mellom kongsmakta og kyrkja tok ikkje slutt med dette. Etter Magnus sin død i 1280 ville ikkje formyndarstyret til Eirik II Magnusson godta sættargjerda. Jon Raude svarte med å lyse dei i bann. Det hjelpte ikkje og i 1282 vart han dømt i utlegd og døyde i Skara i Sverige i 1282.

## Kjelder
Battlements Nunatak

**Battlements Nunatak** er ein stor nunatak nær toppen av Mawsonbreen, kring 6&nbsp;nautiske mil nordvest for Allan Hills. Han er stort sett isfri og har fleire små toppar som går vestover frå hovudfjellet. Han vart oppdaga og namngjeven av gruppa frå New Zealand (1957–58) under Commonwealth Trans-Antarctic Expedition. Namnet skildrar dei bratte fjelltoppane på nunataken.

## Kjelder
Bigler Nunataks

**Bigler Nunataks** er ei gruppe kjende nunatakar som ligg søraustover frå Pomerantz Tableland mellom Keim Peak og Lovejoybreen. Dei vart kartlagde av US Geological Survey frå landmålingar og frå flyfotografi teken i U.S. Navy , 1960–62, og vart namngjeven av Advisory Committee on Antarctic Names etter John C. Bigler, ein biolog i US Antarctic Research Program ved McMurdo-basen i 1966–67.

## Kjelder

**Denne artikkelen bygger på «[[:en:Bigler Nunataks|Bigler Nunataks]]» frå ,  den 28. juni 2013.* 
*** oppgav desse kjeldene: 
* *
Bounty Nunatak

**Bounty Nunatak** er ein markant, stort sett isfri nunatak, 2350 meter over havet, 4&nbsp;nautiske mil søraust for Mount Burnham i den sørlege delen av Daniels Range i Usarp Mountains. Namnet vart nytta av geolog-gruppa frå New Zealand i 1963–64, fordi gruppa var tom for mat då dei nådde fram til eit mat- og drivstoffdepot nær denne nunataken.

## Kjelder
Bourgeois Nunataks

**Bourgeois Nunataks** er ei gruppe nunatakar 12&nbsp;nautiske mil sørvest for Governor Mountain i Wilson Hills. Dei vart kartlagde av US Geological Survey frå landmålingar og frå flyfoto tekne av U.S. Navy i 1960–63, og vart namngjeven av Advisory Committee on Antarctic Names etter William L. Bourgeois, sjefsflymaskinist i US Navy, ein flyteknikar på LC-130 Hercules-flyet under Operasjon Deep Freeze 1967 og 1968.

## Kjelder
Brandwein Nunataks

**Brandwein Nunataks** er nokre nunatakar, 870 moh, som ligg i nærleiken og markerer nordaustenden av Nebraska Peaks. Dei vart namngjevne av Advisory Committee on Antarctic Names etter S. (Sid) Brandwein, eit medlem av den geofysiske feltgruppa til US Antarctic Research Program ved Rossbarrieren i 1973–74.

## Kjelder

**Denne artikkelen bygger på «[[:en:Brandwein Nunataks|Brandwein Nunataks]]» frå ,  den 28. juni 2013.* 
*** oppgav desse kjeldene: 
* *
Religionsdialog

**Religionsdialog** eller **interreligiøsitet** er samtaler eller samarbeid mellom representantar for ulike religionar.

Omgrepet «dialog» kjem frå det greske ordet dia logos, og tyder « gjennom ordet.»  Ein forstår at ordet dialog handlar om å samtala. Ein samtale kan førast på mange ulike måtar, både i det offentlege og det private rommet. Ein samtale kan eksempelvis førast  som ein debatt, ein diskusjon, ei forhandling eller ein dialog. Dialogens mål er ikkje nødvendigvis å bli samde, slik som det vil vera i ei forhandling. Skiljet mellom sak og person er heller ikkje viktig, slik det er i diskusjonen. Ein kan skildra dialog som ein samtale tufta på eit gjensidig forhold og likeverd mellom partane, som har som mål å forstå den andre. Ein møter eit anna menneske (eller fleire menneske), og i møtet er kjenslene og historia til den andre like mykje framme som meinigane den andre har.(Hareide,  Dag: Den fjerde samtaleformen) 

Anne Hege Grung, teolog, forskar og tidlegare leiar av dialogsenteret Emmaus, definerer dialog på følgjande vis:
*Dialog er et møte ansikt til ansikt mellom likeverdige parter uten skjulte hensikter. Jeg går inn i en dialog, ikke for å forandre den andre, men for å ta del i den gjensidige forandring som kan skje gjennom et møte*.(Grung, Anne Hege : Begrepet dialog i Emmaus)

I religionsdialogen er religion og tru eit viktig tema.I boka Religionsdialog på norsk, skil Oddbjørn Leirvik mellom to typar trus- og livssynssamtale: nødvendig dialog og spirituell (eksistensiell) dialog. Den nødvendige dialogen spring ut behovet samfunnet har for å føra samtalar om religionspolitiske og menneskerettslege spørsmål, samt fellesskapsetikk.  Eksempel på slike nødvendige dialogar er dokumenta "Fellesskapsetikk i et flerkulturelt samfunn" og "Religion, livssyn og menneskerettigheter i Norge".  Desse dokumenta er eit resultat av samtalar i Nansenskulens regi i 1992-1992 og 1996-1997. 
Den spirituelle dialogen spring gjerne ut av ein personleg motivasjon for å bli kjent med menneske med ei anna tru. Inn i denne dialogen føl som oftast ei forventning om sjølv å kunne bli rikare i møtet med dei som har ei anna tru. (Leirvik, Oddbjørn: Religionsdialog på norsk)

## Kjelder
*Grung, Anne Hege : «Begrepet dialog i Emmaus»(s. 88 ), Kirke og kultur nr. 1, 2005
*Hareide,  Dag: «Den fjerde samtaleformen», artikkel på www.morgenbladet.no, 24. 09.10
*Leirvik, Oddbjørn: Religionsdialog på norsk, Pax forlag, Oslo, 2001
Haakon Blankenborg

**Haakon Blankenborg** () er ein norsk politikar og diplomat frå Vågå. Han representerte Oppland fylke og Arbeidarpartiet på Stortinget frå 1981 til 2005.

Blankenborg var sagarbeidar ved Randsverk Sag og Høvleri frå 1975 til -76. Dei neste åra studerte han ved Universitetet i Oslo og var samstundes aktiv i Arbeidernes Ungdomsfylking. I 1981 vart han innvald på Stortinget frå Oppland, og vart attvald fem gongar. Han var medlem av kyrkje- og undervisningskomiteen frå 1981 til mai 1986, resten av perioden fram til 1989 var han leiar i same. Perioden 1989-93 var han med i kommunal- og miljøvernkomteen, som leiar frå november 1990. Frå 1993 til regjeringsskiftet i mars 2000 var han leiar av Utanrikskomiteen, deretter sekretær i same til hausten 2001. I sin siste periode på Stortinget var han også medlem av Utanrikskomiteen. Blankenborg var dessutan medlem av Valkomiteen 1985-93 og 1996-2005, og av fullmaktskomiteen 1989-2001.

30. september 2005 vart Blankenborg utnemnd til norsk ambassadør i Beograd. Han var norsk ambassadør i Beograd til 2010.

## Kjelder

**Denne artikkelen bygger på «[[:nb:Haakon Blankenborg|Haakon Blankenborg]]» frå ,  den 28. juni 2013.*
Øystein Hedstrøm

**Øystein Hedstrøm** () er ein politikar og tannlækjær frå Moss. Han representerte Østfold fylke og Framstegspartiet på Stortinget i perioden 1989-2005.

Hedstrøm vart utdanna tannlækjar i 1972, og arbeidde i den offentlege tannhelsetenesta i Rakkestad frå 1972 til -81. Sidan hadde han eigen prakis som tannlækjar.

Hedstrøm var medlem av Anders Langes Parti frå dette vart stifta i 1973. Han var aktiv lokalpolitikar i Rakkestad og sat nokre år i kommunestyret. Perioden 1987-91 var han medlem av fylkestinget i Østfold. Ved stortingsvalet 1989 vart han innvald på Stortinget for Framstegspartiet i Østfold, og vart seinare attvald tre gongar. Han var medlem av energi- og industrikomiteen i sin fyrste stortingsperiode. Sidan 1993 var han med i næringskomiteen, frå 1997 til 2005 som nestleiar.

Gjennom 1990-åra vart Hedstrøm kjend som ein kvass kritikar av den dåverande immigrasjonspolitikken, og hevda synspunkt som både møtte mykje motbør og fekk støtte. I 1995 vart han fjerna frå posisjonen som partiet sin talsmann i innvandrarspørsmål, etter å ha delteke på eit hemmeleg møte i Oslo. Leiinga i Framstegspartiet såg seg då ikkje tent med å la Hedstrøm ha denne posisjonen, då det mellom anna kom fram at høgreekstreme grupper stod bak møtet. 

## Kjelder

**Denne artikkelen bygger på «[[:en:Øystein Hedstrøm|Øystein Hedstrøm]]» frå ,  den 28. juni 2013.*
Khanistsqali

**Khanistsqali** (georgisk ხანისწყალი *Khanists'q'ali*) er ei elv i Baghdati kommune i Georgia. Ho er ei sideelv til Rioni frå venstre, og dei to elvane smeltar saman ved landsbyen Vartsikhe. Opphavet til elva er fjellkjeda Meskheti.

## Kjelder

**Denne artikkelen bygger på «[[:ka:ხანისწყალი|ხანისწყალი]]» frå ,  den 28. juni 2013.*
Odd Holten

**Odd Henry Holten** () er ein norsk politikar fødd i Øre, busett i Fredrikstad. Han var stortingsrepresentant for Østfold fylke og Kristeleg Folkeparti frå 1989 til 2005. Han er far til Line Henriette Holten Hjemdal, kvinna som tok over fyrsteplassen på Østfold Kristeleg Folkeparti si valliste til Stortinget då han gav seg som stortingsrepsrsentant i 2005.

Holten var utdannna diakon ved Det norske Diakonhjem i 1958. Han var styrar og sidan administrasjonssjef for Blå Kors i Fredrikstad. Ei tid var Holten generalsekretær i Kristeleg Folkeparti. I 1989 vart han innvald på Stortinget frå Østfold, der han dei to fyrste stortingsperiodane var medlem av finanskomiteen. Frå 1997 til 2000, den tida Kjell Magne Bondevik leia si fyrste regjering, var han nestleiar i stortingsgruppa til Kristeleg Folkeparti. Stortingsperioden 1997-2001 var han både president i Lagtinget og elles medlem av arbeidsordningskomiteen og nestleiar i kontroll- og konstitusjonskomiteen. I sin siste periode på Stortinget, 2001-05, var han visepresident i Lagtinget og medlem av samferdslekomiteen.

## Kjelder

**Denne artikkelen bygger på «[[:nb:Odd Holten|Odd Holten]]» frå ,  den 28. juni 2013.*
Krikhula

**Krikhula** (georgisk კრიხულა *K'rikhula*) er ei elv i Ambrolauri kommune i Georgia. Ho har opphavet sitt i fjellkjeda Ratsji og flyt saman med Rioni ved landsbyen Ambrolauri.

## Kjelder

**Denne artikkelen byggjer på «[[:ka:კრიხულა|კრიხულა]]» frå ,  den 29. juni 2013.*
Sakaura

**Sakaura** (georgisk საკაურა *Sak'aura*) er ei elv i Georgia. Ho er ei sideelv til Rioni frå høgre og har opphavet sitt i fjellkjeda Ratsja.

## Kjelder

**Denne artikkelen bygger på «[[:ka:საკაურა|საკაურა]]» frå ,  den 29. juni 2013.*
Sigrun Eng

**Sigrun Johanne Eng** () er ein norsk politikar fødd i Sør-Fron som representerte Buskerud fylke og Arbeidarpartiet på Stortinget i tida 1993-2009.

Eng er utdanna gartnar og blomsterdekoratør, og arbeidde som sjølvstendig næringsdrivande på Gol frå 1978 til -96. Ho var medlem av Gol kommunestyre 1983-91, dei fire siste åra som medlem av formannskapet.

I 1993 vart Eng vald inn på Stortinget for Arbeidarpartiet, og vart sidan attvald tre gongar. Ho var medlem av Næringskomiteen i den fyrste og den siste fireårsperioden ho hadde sete på Stortinget. I dei mellomliggjande åtte åra, 1997-2005, var ho medlem av Samferdslekomiteen.

Etter ho forlet Stortinget, dreiv Eng vidare blomsterforretninga si på Gol.

## Kjelder
*
Edward Snowden

**Edward Joseph Snowden** () er ein tidlegare tilsett ved CIA som i juni 2013 gav hemmelegstempla informasjon om USA sitt spionprogram Prism til The Washington Post og The Guardian. Dokumentasjonen som han gav til avisene synte at USA driv omfattande spionasje ved å avlytta Internett-trafikk og at fleire store føretak i USA har vore pressa til å gi frå seg opplysningar om kundar. Den 21. juni 2013 vart han skulda for brot på spionparagrafen av 1917 i USA, men han greidde å rømme til Moskva før han vart arrestert.

## Asyl i Russland

Snowden vart etter ca. ein månads ophold i transithallen i Moskva-Sjeremetevo Internasjonale Lufthavn tildelt eitt års mellombels asyl i Russland, som han, då denne perioden tok ende, fekk forlenga i 3 år.

Sidan Snowden fekk asyl i Russland har han av amerikanske politikarar vorte anklaga for å vere russisk spion, noko som FBI ikkje har lukkast bevise. Snowden forklarte i eit intervju med "Norddeutscher Rundfunk" i januar 2014 at dersom han skulle venda attende til USA, ville han verta utsett for ein skinnrettargang, og at ei rekkje amerikanske tenestemenn har uttrykt ynskje om å sjå honom død.
Snowden lever framleis (2018) i Moskva, betaler husleige og andre utgifter ved å halda foredrag og intervju.

## Prisar
* 2014 &ndash; Right Livelihood Award
* 2015 &ndash; Bjørnsonprisen
* 2016 &ndash;  Ossietzky-prisen

## Referansar
Ranveig Frøiland

**Ranveig Hjørdis Frøiland** () var ein norsk politikar for Arbeidarpartiet frå Sund i Hordaland. Frå desember 1996 til regjeringa gjekk av i oktober 1997 var ho olje- og energiminister i Regjeringa Jagland. Ho var stortingsrepresentant for Hordaland fylke i tidsrommet 1985 til 2005.

Frøiland arbeidde som kontorist i eit par tiår før ho i 1985 vart ho vald inn på Stortinget hausten 1985. Ho var elles varaordførar i Fjell kommune 1983-85. I sin fyrste periode på Stortinget var ho medlem av sjøfarts- og fiskerikomiteen, deretter var ho medlem av kyrkje- og undervisningskomiteen i vel eitt år, 1989-90. Frå november 1990 var ho med i energi- og industrikomiteen, som nestleiar frå 1993 til 18. desember 1996. Frøiland vart då utnemnd til ståtsråd og sjef for Olje- og energidepartementet. Frå hausten 1997 til mars 2000 var ho medlem av finanskomiteen, deretter leia ho kyrkje-, forsknings- og utdanningskomiteen til nytt storting vart vald i 2001. Ho hamna så på ny i finanskomiteen i sin siste peroiode opå Stortinget.

Frøiland var ein av riksrevisorane i perioden 2006-09. Ho har også vore styreleiar i Helse Bergen.

## Kjelder
* Stortinget.no - Biografi
Mamoudzou

**Mamoudzou** er hovudstaden i det franske oversjøiske departementet Mayotte i Indiahavet.
Han ligg på den største øya i departementet, Grande-Terre eller Mahoré. Mamoudzou er den folkerikaste kommunen i øya, og rundt 27&nbsp;% av øybuane bur der.
Mamoudzou blei gjort til hovudstad i 1977, etter Dzaoudzi på den mindre øya Petite-Terre eller Pamanzi.

Mamoudzou ligg nordaust på Mahoré, vest for sundet mot Pamanzi. Det er herfrå båtkontakten med den mindre øya føregår.

Mamoudzou er ein kommune som er delt i tre kantonar: Mamoudzou I (Mamoudzou Kawéni), Mamoudzou II (M’Tsapéré Cavani) og Mamoudzou III (Passamainti, Itoundzou 1, Itoundzou 2 og Vahibéni).

I sentrum av byen ved hamna finst ein statue av Zaïna Mdéré, som kjempa for at Mayotte skulle fortsette å høyra til Frankrike medan Komorane fekk sjølvstende, og marknaden i byen. På Mahabou-odden ligg grava til Andrianantsouly, den siste sultanen av øya. I M’Tsapéré-området i sør ligg den kvite Balamanga-moskéen og bygningar frå kolonitida. Kaweni i nord er eit industriområde som også har ein yrkesfagleg vidaregåande skule.

Mamoudzou huser dei fleste sentrale tenestene i Mayotte, mellom anna det sentrale sjukehuset og biblioteket.

## Kjelder

## Bakgrunnsstoff
*Offisiell nettstad , villedemamoudzou.fr
Satpurafjella

**Satpurafjella** er ei fjellkjede i sentrale India som går frå aust i Gujarat, austover gjennom Maharashtra og Madhya Pradesh til Chhattisgarh. Ho omfattar fjelltoppar som er over 1200 meter høge. Namnet «Satpura» tyder 'sju foldar/fjell'. Nord i Satpurafjella finn ein Mahadeo-åsane. Rajpipla-åsane ligg i vest og Maikala-kjeda i aust.

Chhindwara er ein større by i fjellkjeda. Det finst fleire turistbyar her, som Chikhaldara og Pachmarhi. Nokre er også valfartsstader, som Amarkantak, Toranmal og dsjainstaden Muktagiri.

## Geografi
Fjellkjeda går parallelt med Vindhyafjella i nord, og desse to kjedene skil Gangessletta i nord frå Deccan i sør. Narmadaelva renn i ei senking mellom Satpura og Vindhya, og ber med seg mykje vatn frå nordsida av Satpurafjella til Bengalbukta. Taptielva tek det meste av vatnet frå sørsida  og renn ut i Arabiahavet ved Surat. Mahanadielva ber vatn frå austsida av Satpurafjella. I aust møter Satpurafjella åsane i  Chota Nagpur-platået.

Den austlege delen av fjella har mykje meir nedbør enn vest. I søraust finst mangan og kol. Store delar av Satpurafjella var tidlegare skogdekte, men mykje av dette er no blitt hogd. I dei små områda som er att finst fleire store pattedyr, som bengaltiger (*Panthera tigris*), gaur/indisk bison (*Bos gaurus*), villhund (*Cuon alpinus*), leppebjørn (*Melursus ursinus*), firhornantilope (*Tetracerus quadricornis*) og hjorteantilope (*Antilope cervicapra*). Fleire område er verna, som Satpura, Bandhavgarh, Gugamal og Kanha nasjonalpark og tigerreservat, Melghat tigerreservat og Bori og Shoolpaneshwar dyrereservat, medan Pench nasjonalpark ligg like sør for fjella. Det skal vera i områda ved Kanha nasjonalpark at Rudyard Kipling fann inspirasjon til *[[Jungelboka]]*.

Gondfolk som lever her brukte driva svibruk. Det blir elles drive jordbruk i dalane i Mahadeo-åsane. Menneske og ville dyr har ført til konfliktar, og det er gjort fleire forsøk på å flytta folk ut av reservatområda, nokre med meir hell enn andre.

## Kjelder


**Denne artikkelen bygger på «[[:en:Satpura Range|Satpura Range]]» frå ,  den 30. juni 2013.*  


## Bakgrunnsstoff

* satpuda.org (miljøvernorganisasjon knytt til fjellkjeda)
Gassmaske

Ei **gassmaske** er ei maske som vert nytta til å verne brukaren mot røyk, giftig eller skadeleg gass i lufta. Maska dekkjer munn og nase, men kan òg verne auge og hud. Ein vanleg variant er gassmasker med kolfilter. 

## Bruk av gassmasker i krig
Militære einingar vert utstyrt med gassmasker, om det er risiko for åtak med kjemiske våpen. Gifta vert utskoten til dømes med  artillerigranatar, rakettar eller flybomber. Kjemiske våpen i moderne form vart brukte fyrste gong under 1. verdskrigen. Etter det har  kjemiske våpen ikkje vore mykje nytta mot store militære einingar. I Irakkrigen frykta koalisjonsstyrkane at Saddam Hussein gøymde kjemiske våpen. For å beskytte seg mot kjemiske åtak var soldatane var med gassmasker og vernedrakter.

## Bakgrunnsstoff
* Oppslagsordet «Gasmaske» i ''Salmonsens konversationsleksikon'' frå 1930 (på dansk)
Tveit kyrkje i Kristiansand

**Tveit kyrkje** er ei langkyrkje frå 1100-talet i Kristiansand kommune, Agder fylke. Byggverket er i stein og har 450 sitjeplassar. I 1867 vart det bygd på eit våpenhus i tre. 

Altartavla er frå rundt 1650 og er laga av Gottfried Hendtzschel.

Det er kyrkjegard ved kyrkja. Sørvest for kyrkja er prestegarden.

## Kjelder
* 
* 

## Bakgrunnsstoff
*
Randesund kyrkje

**Randesund kyrkje** er ei krosskyrkje frå 1864 på Frikstad i Randesund i Kristiansand kommune, 
Agder fylke. Byggverket er i tre og har 500 sitjeplassar. Arkitekt for kyrkja var Christian H. Grosch og byggmeister
Mikael Mortensen.

Altartavla har motivet *Den heilage nattverden* og er laga av Olaf Hasaas etter originalen i Risør kyrkje. Døypefont og preikestol er i tre.

## Kjelder
*Alf Henry Rasmussen (red.): *Våre kirker - norsk kirkeleksikon*, Vanebo forlag 1993, side 509, ISBN 82-75-27022-7
* 
* Om Randesund menighet 

## Bakgrunnsstoff
*
Vaskerom

**Vaskerom** er eit eige rom som blir brukt til klesvask. Dette er som regel eit våtrom med vask, vaskemaskin, eventuelt også tørketrommel, tørkeskap eller tørkesnorer. Ein kan også ha strykebrett eller tøyruller her, i nokre høve også symaskin og sybord.

I vaskerom kan ein også ha system for lagring av skitne og reine klede, som skittentøyskorg, hyller eller skap. 

Større vaskerom for ein fellesskap, som burettslag, blir ofte plassert i ein vaskekjellar. Vaskeri kan vera større vaskerom knytt til storhushaldningar og institusjonar, eller ein stad der det føregår klesvask for mange forskjellige folk eller verksemder.


Laundry room with semi-door.jpg|Vaskerom innreidd i kvitt.
Laundry room with outer door.jpg|Smalt vaskerom med ytterdør.
White House laundry room.jpg|Vaskerom eller vaskeri i Det kvite huset i 1909.
Black Country Living Museum - Station Road Cottages - laundry room.jpg|Vaskerom med manuelt utstyr i Black Country Living Museum i Dudley i England.


## Kjelder

*Vaskerom med stil, nrl.digitalebilag.no
*Alexander Berg, Orden på vaskerommet, *Bonytt* 20.02.2013 (klikk.no)
Krossprosesjon

**Krossprosesjon** er ei kristen handling der ein kross blir boren fremst i eit høgtideleg opptog. Dette kan gjerast som start på ei gudsteneste eller som ein del av han, og kan finna stad inni ei kyrkje eller utandørs. Ofte blir det brukt særskilde prosesjonskrossar som er lette å bera og vil vera synlege for folkemengda, i krossprosesjonar.

## Katolske krossprosesjonar

I den katolske kyrkja byrjar ein messer ved ein prosesjon leia av ein krossberar med ein kross. Det finst også rituale for krossprosesjonar utandørs, som relikvieprosesjonar, helgenprosesjonar og prosesjonar mot tørke, uvêr og ulukker.

## Ortodokse krossprosesjonar

Lengre krossprosesjonar er særleg utbreidde i den ortodokse kyrkja. Dei føregår ved at ein kyrkjelyd følgjer ein kross og andre symbol, som lykter og ikon, borne av geistlege. Prosesjonane kan gå frå ei kyrkje til ein særskild stad, eller rundt ei kyrkje tre gonger. Krossprosesjonar finn stad ved kyrkjehøgtider, som den stille veka og helgenfestdagar, og gravferder.

Krossprosesjonar (russisk , *Krestnyj khod*) er eit viktig motiv i russisk kunst, og er mellom anna kjend frå eit måleri av Ilja Repin.

## Sjå òg
* Krossvandring
* Krossvegsandakt

## Kjelder

*Processions, *Catholic Encyclopedia*
*The Cross and Crucifix in Liturgy, *Catholic Encyclopedia*
*Ministry of Cross Bearers , stbernardine.org
*ALTAR SERVER GUIDE, thesacredheart.com


**Denne artikkelen bygger på «[[:en:Crucession|Crucession]]» frå ,  den 30. juni 2013.*  
 

## Bakgrunnsstoff

*Korsprosesjon i Ukraina til minne om 1700-årsjubileet for ediktet i Milano , ortodoksmoss.com
Antoine Lavoisier

**Antoine Laurent Lavoisier** () var ein fransk adelsmann, ofte kalla far til den moderne kjemien, som har ein framståande plass i historia til kjemien og biologien. Lavoisier var med på å skape det metriske systemet, og samanfatte den fyrste utvida lista over grunnstoff, dessutan ytte han sitt i å reformere terminologien innan kjemien. Han namngav både oksygen, i 1778, og hydrogen, i 1783, og peika på at det då ukjende stoffet silisium måtte finnast i 1787. Han var også den fyrste som godtgjorde at svovel var eit stoff (1777), meir enn eit kjemisk blandingsmateriale. Han oppdaga at trass i at materien kan endre form, så er massen alltid den same.

Lavoisier var ein administrator av skatteomsynet Ferme Générale og ein mektig medlem i mange andre aristokratiske forsamlingar. Desse politiske og økonomiske stillingane sette han i stand til å koste dei vitskaplege undersøkingane hans. Medan den franske revolusjonen var på sitt mest hektiske, skulda Jean-Paul Marat han for å selje forfalska tobakk og andre misgjerningar, og Lavoisier vart til sist giljotinert eitt år etter Marat døydde.

## Kjelder

**Denne artikkelen bygger på «[[:en:Antoine Lavoisier|Antoine Lavoisier]]» frå ,  den 30. juni 2013.*  
 

**Denne artikkelen bygger på «[[:en:Antoine Lavoisier|Antoine Lavoisier]]» frå ,  den 31. august 2014.* 
*** oppgav desse kjeldene: 
***«Lavoisier, Antoine», *Encyclopædia Britannica*. 2007. Encyclopædia Britannica Online. 24 July 2007.*
 

## Bakgrunnsstoff

*Panopticon Lavoisier - fransk/engelsk nettstad om Lavoisier
Ladzjanura

**Ladzjanura** (georgisk ლაჯანურა *Ladzjanura*) er ei elv i Tsageri kommune i Georgia. Ho er ei sideelv frå høgre til Rioni. Kjelda har ho i fjellkjeda Letsjkhumi.

## Kjelder

**Denne artikkelen bygger på «[[:ka:ლაჯანურა|ლაჯანურა]]» frå ,  den 29. juni 2013.*
Mahanadi

**Mahanadi** ('Stor elv') er ei elv i India som renn gjennom dei austlege delstatane Chhattisgarh og Orissa. Ho har utspring i Satpurafjella i Madhya Pradesh sentralt i India og renn austover til munninga i Bengalbukta. Ho er rundt 860&nbsp;km lang og har eit nedslagsfelt på rundt 141&nbsp;600&nbsp;km². Mesteparten av Chhattisgarh, store delar av Orissa og delar av Jharkhand og Maharashtra høyrer til nedslagsfeltet.

Mahanadi er oppdemd til vasskraft ved Sambalpur, der Hirakud-dammen som har danna ein 55 km lang kunstig innsjø. Etter dammen renn elva gjennom kløfter i Eastern Ghats før ho renn ut i Bengalbukta gjennom fleire munningar. Ved ein av munningane ligg valfartsbyen Puri.

## Bakgrunnsstoff
*Mahanadi River , nasa.gov

* Bargarh district topography
*Orissa Govt. blamed for declining quality of river water 

## Kjelder
Grim kyrkje

**Grim kyrkje** er ei arbeidskyrkje frå 1969 i Kristiansand kommune, Agder fylke. Byggverket er i betong og har 385 sitjeplassar. Arkitekt for kyrkja var Alv Erikstad.

## Bakgrunnsstoff
* 
*
William Dobson

**William Dobson** () var ein av dei fyrste namnkjende, engelske målarane. Han er særleg kjend som portrettmålar.

### Liv og gjerning
Dobson, som var son til ein dekoratør, var elev hos William Peake og gjekk kanskje i lære hos Francis Cleyn i heimbyen London. Ein reknar med at han må ha hatt tilgang til dei kongelege kunstsamlingane, og slik har kopiert verk av Tizian og Anthonis van Dyck. Både i farge og form liknar bileta hans på venetianske måleri, derimot var han heller lite påverka av Dyck målarstil. Dyck introduserte Dobson for den engelske kongen. Både kongen, familien hans og andre hoffolk vart etter tur portrettert av Dobson.

Under den engelske borgarkrigen busette Dobson seg i Oxford og måla portrett av mange av dei leiande krigarane. Portrettet av den framtidige kongen Karl II, som då var tolv gammal, er kanskje hans fremste verk. Biletet har ein stil som syner påverknad frå barokken. Han måla også Pfalz-fyrstane Rupert og Moritz.

Om lag 60 av Dobsons verk er bevart for ettertida, flest portrett i halvfigur datert til 1642 eller seinare. Då Oxford fall i hendene på rundhovuda vende Dobson tilbake til London. Der var han utan både økonomisk stønad og vern. Han vart fengsla og døydde i armod 36 år gammal.

## Bakgrunnsstoff

## Kjelder

**Denne artikkelen bygger på «[[:en:William Dobson|William Dobson]]» frå ,  den 1. juli 2013.*
Bharata

**Bharata** (devanagari भरत) er ein konge frå indisk mytologi som er stamfar til hovudpersonane i eposet *[[Mahabharata]]*. Han er omtalt i hindu- og djainteologi. Bharatanamnet går att både i namnet på slekta etter han, tittelen til *Mahabharata* og i det lokale namnet til India, *Bharat* eller *Bhārata Mātā*, 'Mor India'.

## Soge
Bharata var son av Sjakuntala og kong Dusjyanta av Hastinapura. Dei to hadde møtt kvarandre i skogen der ho var blitt oppdregen av ein heilag einebuar. Dusjyanta gav Sjakuntala ein ring og lova å koma attende til henne. Han drog tilbake til palasset sitt og kom ikkje tilbake. Etter at 
Sjakuntala fødde ein son som var fager, klok og sterk. Han blei kalla Sarvadamana. Då guten var større drog dei til Dusjyanta sin hovudstad. Då dei kom fram sa kongen at han ikkje kjende Sjakuntala att, og ho hadde mista ringen på ferda. Først då ein fiskar hadde funne ringen inni ein fisk, og Sjakuntala hadde overtydd kongen gjennom ei rekkje argument, vedkjende han seg ekteskapet med henne. Dusjyanta tok til seg guten som sonen sin og gav han namnet Bharata. Bharata blei seinare konge over «alle kongane på jorda», altså eit stort indisk rike. Herskarane som stamma frå han bar namnet *Bharata*.

## Namnet Bharata
Bharata er også namnet til ein bror av Rama i *[[Ramayana]]*, til ein son av den første djain-tirthankaraen (vismannen) Rishabha og til Bharata Muni, forfattaren av det klassiske verket *[[Natyashastra]]* om indisk scenekunst frå ei tid mellom 200 f.Kr. og 200 e.Kr. Den klassiske sørindiske danseforma bharatanatyam inneheld også dette namnet.

## Kjelder

**Denne artikkelen bygger på «[[:sv:Bharata|Bharata]]» frå , og «[[:en:Bharata (emperor)|Bharata (emperor)]]» frå  den 1. juli 2013.*  
----
*SECTION LXXIV (Sambhava Parva continued), engelsk *Mahabharata*-omsetjing ved sacred-texts.com
* Donald A. Mackenzie, Indian Myth and Legend [1913] ved sacred-texts.com
Kakaosmalmott

**Kakaosmalmott** eller **kakaomøll** er ein sommarfuglart i familien pyralidar (Pyralidae). Han er liten og gråbrun og lever av tørre planteprodukt, som kakaobønner, tobakk, korn og tørka frukt og nøtter. Kakaomøll er utbreidd over store delar av verda og held gjerne til i sjokoladefabrikkar, bakeri, kornlager og liknande. 

Kakaosmalmott er eit vanleg skadedyr. Han kan importerast til nordlege område frå sørlege og kan bli talrik i oppvarma lagerrom.

Møllen har eit vengespenn på 14–20 mm.
Larvane er 12-14 mm store og kvitgule til lysebrune. Dei utviklar seg i plantemateriale som dei spinn saman med trådar. 

## Kjelder

*
----
**Denne artikkelen bygger på «[[:en:Ephestia elutella|Ephestia elutella]]» frå ,  den 2. juli 2013.* 
*** oppgav desse kjeldene: *
*  (1942): Eigenartige Geschmacksrichtungen bei Kleinschmetterlingsraupen ["Strange tastes among micromoth caterpillars"]. *Zeitschrift des Wiener Entomologen-Vereins* **27**: 105-109. PDF fulltekst
*  (2009): Markku Savela's Lepidoptera and some other life forms &ndash; ''Ephestia elutella''. Version of 2009-APR-25. Retrieved 2010-APR-10.

## Bakgrunnsstoff
* 
*Kakaomøll ved ukmoths.org.uk
*Kakaomøll ved *Lepidoptera of Belgium*
John Robert Cozens

**John Robert Cozens** () var ein britisk landskapsmålar, fødd og død i London. Med sine teikningar og akvarellar, laga etter direkte naturstudiar, spela han ei framskoten rolle i utviklinga av det britiske landskapsmåleriet.

## Liv og gjerning
Cozens var son til den russiskfødde teiknaren og akvarellmålaren Alexander Cozens. Han gjekk i lære hos far sin og hadde si fyrste utstilling av teikningar hos *Society of Artists* i 1767. År 1776 viste han eit stort oljemåleri på Royal Academy of Arts i London.

Tida 1776-79 oppheldt han seg delvis i Sveits og Italia, der han teikna Alpane og italienske utsikter. Etter eit par år i London, la så han og forfattaren William Beckford ut på ei lengre reise i Italia. Cozens budde då ei stund i Napoli, før han vende tilbake til England i 1783. Nokre år seinare publiserte han ei rad tolkingar med tre og skogar. Royal Academy fekk då høve til å ta inn verka hans. Kunstinstitusjonen forkasta tilbodet, då bileta ikkje vart rekna som korrekt kunst.

42 år gammal vart Cozens råka av eit nervesamanbrot og vart innlagd på Bethlem Royal Hospital asyl. Overlækjaren, doktor Thomas Monro, var ein engasjert kunstsamlar og såg Cozens briljans og kjøpte samlinga hans.

Cozens måla all sin dag på ein primitiv, nesten overflatisk måte, noko som gjer at fleire av verka hans langt på veg ser ut som farga stikk. Hans akvarellar med sine spesielle, atmosfæriske effektar og illusjonar hadde ein viss innverknad på målarane Thomas Girtin og William Turner. 

## Galleri

John Robert Cozens - Between Chamonix and Martigny - Google Art Project.jpg|*Mellom Chamonix og Martigny*, teikning frå 1776
John Robert Cozens - Monte della Madonna, near Argua - Google Art Project.jpg|*Monte della Madonna, nær Argua*, 1783
John Robert Cozens - London from Greenwich Hill - Google Art Project.jpg|*London frå Greenwich Hill*, ca 1791

## Kjelder

**Denne artikkelen bygger på «[[:en:John Robert Cozens|John Robert Cozens]]» frå ,  den 1. juli 2013.*  
 

## Bakgrunnsstoff
David Wilkie

**David Wilkie** () var ein skotsk målar som frå 1830 var hoffmålar i Storbritannia, og som vert rekna som ein av grunnleggjarane av målarkunsten i Skottland.

## Liv og gjerning

Wilkie byrja studere kunst i Edinburgh i 1799. Fire år seinare fekk han pris for biletet *Kallisto i badet med Diana*. Frå 1805 studerte han ved Royal Academy of Arts i London, der han fekk merksemd for måleri som til dømes *Lokalpolitikaren* og *Den blinde felespelaren*. I 1811 vart han teken opp som medlem av kunstakademiet. Dei komande åra måla han bilete som *Introduksjonsbrevet* og *Testementet vert opplese*.

År 1825 la Wilike ut på ein rundtur på det europeiske kontinentet. Gjennom ein treårsperiode besøkte han Frankrike, Tyskland, Italia og Spania. Under denne reisa endra han både stil og tema. I staden for ei nøyaktig penselføring valde han å måle med brei pensel. Gjennom sine studium av gamla meistrar, mellom andre Correggio, Rembrandt og Diego Velázquez fekk bileta hans ein lettare karakter, dei meir ymta frampå enn avdekte. Måleri som *Spansk posada* og *Jenta frå Zaragoza* er døme på dette.

Så småningom gjekk Wilkie over til å måle historiske bilete og portrett. Best kjend av historiemåleria er *Knox deler ut sakramentet*; andre er *Columbus og egget* og *Maria Stuarts flukt*. Mellom portretta hans merker framstillingane av kong Georg, dronning Victoria, lady Lyndhurst, sir James MacGregor, hertugen av Wellington og landskapsmålaren Thomas Daniell seg ut.

Frå 1830 var Wilkie «kongens målar» og vart i 1836 slått til riddar. År 1840 reiste han til Konstantinopel, der han måla eit portrett av sultanen Abdülmecit. Deretter besøkte han Palestina og Egypt, men vart sjuk i Alexandria. Han døydde ombord på ein fregatt ved Malta og liket vart senka i havet.

## Kjelder

**Denne artikkelen bygger på «[[:sv:David Wilkie|David Wilkie]]» frå ,  den 1. juli 2013.*  
 

## Bakgrunnsstoff
Frisch

**Frisch** er eit slektsnamn som kan visa til:

* Karl Ritter von Frisch (1886–1982), austerriksk zoolog
* Ragnar Frisch (1895–1973), norsk økonomo
* Otto Robert Frisch (1904–1979), austerriksk-britisk fysikar
Secret (Take You Home)

«**Secret (Take You Home)**» er ein elektropopsong skriven av ei rekkje låtskrivarar for det niande studioalbumet til Kylie Minogue, *[[Body Language]]* (2003). Songen hadde ein avgrensa utgjeving i byrjinga av 2004 i Taiwan.

## Komposisjon
«Secret (Take You Home)» er ein dansepopsong med sterke elektroniske element. Songen inneheld òg framtredande R&B-element. Teksta fortel om Minogue møte ein gut og lurar på om han kan vere kjæraste med henne eller ikkje.

## Prestasjon i konsert
Minogue framførte songen på *[[Money Can't Buy]]*, ein invitasjonskonsert for albumet *[[Body Language]]*. Førestillinga vart brukt som ein salgfremmende video for singelen.

## Format og sporliste
;Salsfremmende CD-singel
#«Secret (Take You Home)» – 3:15
#«Slow» – 3:13
#«Slow» (Chemical Brothers Remix) – 7:03

## Kjelder

**Denne artikkelen bygger på «[[:en:Secret (Take You Home)|Secret (Take You Home)]]» frå , den 2. juli 2013.*

## Bakgrunnsstoff
*Songteksten på den offisielle nettstaden til Minogue
Udzima wa ya Masiwa

**«Udzima wa ya Masiwa»** (komorisk for 'Unionen av dei store øyane') er nasjonalsongen til Komorane. Øystaten i Indiahavet tok i bruk då han fekk sjølvstende i 1978. Teksten blei skriven av Said Hachim Sidi Abderemane, som også komponerte melodien saman med Kamildine Abdallah.

Mayotte, som framleis er eit fransk territorium men som Komorane gjer krav på, er nemnd i songen.

## Første verset



## Kjelder
*Comoros: ''Udzima wa ya Masiwa'' ved nationalanthems.me

## Bakgrunnsstoff
*Comoros: ''Udzima wa ya Masiwa'' ved nationalanthems.me
*MIDI-fil
*mp3-fil
Partisk

**Partisk** eller **parthisk** er eit mellomiransk språk som blei snakka av partarane frå det som i dag er nordaustlege Iran. Det var offisielt språk i Partia, eit rike som varte frå rundt 100-talet f.Kr. til 200-talet e.Kr. Partisk er hovudsakleg kjend frå manikeiske tekstar og talrike inskripsjonar. 

## Kjelder

* partisk – 3 (27.02.2013) i *Store norske leksikon*.
Louis Pouzin

**Louis Pouzin** () er ein fransk informatikkingeniør. Han er kjent for å ha utvikla CYCLADES, som var ein tidleg versjon av eit pakkesvitsja nett , der det var sendaren som var ansvarleg for at pakkane kom fram. Det var Pouzin som innførte omgrepet datagram. Mange av konsepta nytta i CYCLADES vart tekne opp i IP. 

## Referansar

## Sjå òg
* Paul Baran
* Vint Cerf
* Donald Davies
Edward Hicks

**Edward Hicks** () var ein USA-amerikansk naivistisk målar og kvekar-predikant. Gjennom måleria sine vart han ein framståande representant for kvekarsamfunnet i USA.

### Liv og gjerning
Hicks var fødd i Langhorne i Bucks County i Pennsylvania. Mora døydde då han var spedbarn, og han vart sidan oppfostra i ein kvekarfamilie. 13 år gammal byrja han som lærling i ein vognbyggar-verkstad, der han lærte seg dekorasjonsmåling ved å male ornament på vognene. Då han runda 20 år starta han for seg sjølv og dreiv på å dekorere møblar og anna utsmykkingsarbeid.

Då Hicks var 32 år gammal vart han han vald til predikant for kvekarane. Som omreisande predikant trong han inntekter, noko han fekk ved å måle bilete av heimane til folk, i tillegg til den vanlege skiltmålinga. Etter kvart vart han ein etterspurd målar med gode inntekter. Han vart då kritisert for å drive med for «verdslege» aktivitetar og ein periode heldt han opp med målinga. Løysinga for Hicks vart å måle motiv som spela ei rolle for kvekarane, både frå historia deira og bibelske bilete.

Hans best kjende målarverk er dei 62 versjonane av *Fredens kongedømme*, verk som alle byggjer på bibelversa frå kapittel 11 i boka om profeten Jesaja. Her heiter det at «då skal ulven bu saman med lammet og leoparden ligge hos kjeet, og kalven og den unge løva og gjøfeet skal halde seg i lag, og ein liten gut skal drive dei». I bakgrunnen på mange bilete vert det vist til traktaten mellom William Penn og indianarane, sjølve grunnlegginga av delstaten Pennsylvania.

## Kjelder

**Denne artikkelen bygger på «[[:en:Edward Hicks|Edward Hicks]]» frå ,  den 4. juli 2013.*
Advanced Maryland Automatic Network Disk Archiver

**Advanced Maryland Automatic Network Disk Archiver** (**AMANDA**), tidlegare kalla *Advanced Maryland Automatic Network Disk Archiver* er systemprogramvare for å utføra sikkerheitskopiering av data. Amanda køyrer på ein sentral sikkerheitskopitenar og kan ta seg av sikkerheitskopieringa frå fleire klientmaskinar (arbeidsstasjonar, tenarar, osb.) i eit netverk. Klientmaskinane kan nytta ulike operativsystem, som Linux, Unix, OS X, Microsoft Windows (via Samba eller ein Windows-klient), osb. Amanda kan konfigurerast til å nytta magnetband, platelager, eller ulike former for fjernlagring. Sikkerheitskopiane vert lagra som dumpfiler, som på dei fleste system er komrimerte. Amanda er eit avansert system og krev ein god del konfigurasjon. Det høver difor best for store installasjonar, som har administratorar til å ta seg av konfigurasjon og drift. 

## Refansar
Johan Jongkind

**Johan Barthold Jongkind** () var ein nederlandsk målar og grafikar. Han måla kystlandskap på ein eigen og sjølvstendig måte. Stilmessig vert han rekna som ein forløpar til impresjonismen.

## Liv og gjerning
Jongkind kom til verda i landsbyen Lattrop i Overijssel-provinsen i Nederland, nær grensa mot Tyskland. Han gjekk i lære på kunstakademiet i Haag, før han i 1846 flytta til bydelen Montmartre i Paris. Der studerte han vidare under målarane Eugène Isabey og Francois-Edouard Picot. To år seinare fekk han stilt ut verk på salongen i Paris, og hausta anerkjenning frå kritikaren Charles Baudelaire og seinare frå Emile Zola. Men han fekk smått med suksess, og leid tidvis av depresjonar som gjerne vart forsterka av stort forbruk med alkohol.

I 1855 busette Jongkind seg i Rotterdam, og heldt seg der dei neste fem åra. Han flytta så tilbake til Paris i 1861 og skaffa seg atelier i bydelen Montparnasse. Nokre av bileta hans byrja så smått å vise glimt av den impresjonistiske stilen han skulle kome til å utvikle. I 1862 møtte han i Normandie kunstnarvener som Alfred Sisley, Eugène Boudin og den unge Claude Monet, som alle tre såg på Jongkind som ein mentor. Året etter stilte Jongkind ut bilete på den aller fyrste utstillinga med måleri som var avvist på Pariser-salongen.

Jongkind flytta i 1878 til småbyen Côte-Saint-André i nærleiken av Grenoble. Der døydde han 13 år seinare og vart gravlagd på den lokale kyrkjegarden.

## Stil og motiv
Jongkinds vanlegaste motiv var kystlandskapet, som han måla både i Nederland og i Frankrike. Mange av verka hans skildrar elva Seinen, særleg området nær Notre-Dame-katedralen. Han måla med vassfargar i friluft, for så å bruke desse bileta som skisser til oljemåleria han laga i ateliereret. Måleria hans er karakterisert av kraftig penselføring og sterke kontrastar. Til liks med 1600-talets nederlandske landskapsmålarar komponerte han landskapa sine med ein låg horisont og let himmelen dominere i biletet.

## Kjelder

**Denne artikkelen bygger på «[[:en:Johan Jongkind|Johan Jongkind]]» frå ,  den 4. juli 2013.*